Diari Oficial de la Generalitat Valenciana


Sumari del DOGV 7384, del 20-10-2014 (2014/9433)

RESOLUCIÓ de 8 d'octubre de 2014, de la Presidència, per la qual es resolen diverses convocatòries de places de facultatiu/iva especialista corresponents a l'oferta d'ocupació pública de 2012.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/9433


Data del document
:   08-10-2014

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * funcionari

RESOLUCIÓ de 8 d'octubre de 2014, de la Presidència, per la qual es resolen diverses convocatòries de places de facultatiu/iva especialista corresponents a l'oferta d'ocupació pública de 2012. [2014/9433]  
En el marc de l'oferta d'ocupació pública de 2012 del Consorci Hospital General Universitari de València (CHGUV) han conclòs diverses convocatòries de places de facultatiu/iva especialista.  
D'acord amb allò previst en l'apartat 13 de les bases generals aprovades mitjançant la Resolució del CHGUV de 23 de maig de 2013 (DOCV 04.06.2013), i de conformitat amb les propostes realitzades per les corresponents comissions de selecció, és procedent realitzar el nomenament de les persones que han superat els processos selectius.  
En exercici de les competències delegades per l'Acord de 12 de desembre de 2013, del Consell de Govern, sobre delegació de competències, esta Presidència del CHGUV resol:  
  
Primer  
Nomenar les persones identificades en l'annex, empleades públiques del CHGUV subjectes a règim jurídic laboral, amb caràcter fix, en la categoria professional de «facultatiu/iva especialista», amb efectes del dia 1 de novembre de 2014.  
  
Segon  
Declarar deserta una plaça de facultatiu especialista en Obstetrícia i Ginecologia, de les tres que havien estat convocades (CO/12/2012), en haver superat el procés selectiu només les dues persones que figuren en l'annex.  
  
Tercer  
Les places que mitjançant la present resolució s'adjudiquen, tenen la consideració de places del CHGUV/Departament de Salut València-Hospital General, d'acord amb allò previst en el conveni col·lectiu del Consorci HGUV, i en la base 14 de les esmentades bases generals.  
  
  
Quart  
D'acord amb allò establert en la base específica 14 de les que regeixen les convocatòries, el perfeccionament del contracte de treball i l'adquisició de la condició de personal laboral fix necessita la superació satisfactòria d'un període de prova de sis mesos.  
  
Quint  
Les persones nomenades que mantenen una relació laboral de caràcter temporal amb el Consorci HGUV, han de cessar en esta amb efecte del dia anterior a la pressa de possessió com a personal laboral fix.  
  
Sext  
Per a l'adjudicació de les vacants que si és el cas comporten el cessament de personal interí, cal seguir els criteris següents:  
a) En primer lloc han de cessar les persones que no hagen realitzat el primer exercici de la fase d'oposició de la corresponent convocatòria.  
  
b) En segon lloc cal que cessen les persones que s'hagen presentat a les proves selectives ordenades de menor a major nombre de proves superades i, dins de cadascuna, de menor a major puntuació obtinguda.  
Els cessaments s'ha de formalitzar amb efecte del dia immediatament anterior al de la pressa de possessió.  
  
Sèptim  
La Direcció de Recursos Humans formalitzarà els contractes de treball i realitzarà els actes administratius pertinents per a l'eficàcia material d'esta resolució.  
  
Contra la present resolució, que posa fi a la via administrativa, les persones interessades poden interposar recurs contenciós administratiu, d'acord amb allò previst en els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, Reguladora de la Jurisdicció Contenciosa Administrativa, davant el Jutjat Contenciós Administratiu de València, dins del termini de dos mesos comptadors des de l'endemà de la seua publicació. Tot això sense perjudici de la utilització de qualsevol altre recurs que estimen convenient.  
  
València, 8 d'octubre de 2014.- El president del CHGUV i conseller de Sanitat: Manuel Llombart Fuertes.